Frédéric Chopin
Frédéric François Chopin (bosanski izgovor: Frederik Šopen; poljski jezik: Fryderyk Franciszek Chopin bio je poljski kompozitor i pijanist. Frédéric Chopin je rođen u Želazovi Voli, 46 kilometara zapadno od Varšave, u tadašnjem Vojvodstvu Varšavi, poljskoj državi koju je osnovao Napoleon. U župskom krštenju, koji je datiran 23. aprila 1810., njegov rođendan je 22. februar 1810. godine, a njegova imena se navode u latinskom obliku Fridericus Franciscus (na poljskom je to bio Fryderyk Franciszek). Kompozitor i njegova porodica koristili su datum rođenja 1. mart, koji je danas opšte prihvaćen kao tačan datum. Mazurka in A minor, Op. 17, No. 4 Giorgi Latso, piano Waltz in D-flat major, Op. 64, No. 1 (so-called Minute Waltz) Muriel Nguyen Xuan, piano Étude Op. 10, No. 12 (so-called Revolutionary) Martha Goldstein playing an 1851 Érard piano Prelude in D-flat major, Op. 28, No. 15 (so-called Raindrop) Giorgi Latso, piano Scherzo No. 3, Op. 39 in C-sharp minor Martha Argerich, piano Ballade No. 4, Op. 52 in F minor Randolph Hokanson, piano Imate probleme kod slušanja ovih datoteka? Pogledajte pomoć oko medija. Rano djetinjstvo proveo je u domovini, a ranu mladost na putovanjima u Berlinu, Beču i Dresdenu, te odlazi iz Poljske sa željom da se usavrši u inostranstvu, ne sluteći da se više nikada neće vratiti u domovinu. Napokon je 1830. došao u Pariz - grad koji se i danas ponosi razdobljem u kojem je mladi Poljak odredio stilske i estetske smjernice klavirskoga romantizma. Kao veliki domoljub, trajno se družio s Poljacima u Parizu. Njegova ljubav i život sa književnicom George Sand postali su predmet opsežne literature. Osim manjeg broja orkestralnih i komornih djela, te 17 poljskih pjesama za glas i klavir, Chopin je komponirao isključivo djela za klavir. Chopin je bio jedinstven kao pijanist, izvođač vlastitih djela i sasvim poseban i usamljen kao autor. Bio je bez uzora u prijašnjim razdobljima klasične muzike i gotovo bez nasljednika. Ostavio je opus od 74 štampana djela, koja po formalnoj strukturi i poetskim obilježjima nemaju premca u evropskoj muzici. Svojom je umjetnošću odlučno djelovao na klavirsku muziku i interpretativni stil, pa se njegov utjecaj osjeti i u 20. stoljeću. Umro je od tuberkuloze pluća.